CELEX: 32018R0415
Language: bg
Date: 2018-03-16 00:00:00
Title: Регламент (ЕС) 2018/415 на Комисията от 16 март 2018 година за определяне на допълнителни отговорности и задачи за референтната лаборатория на Европейския съюз за африканска чума по конете и за изменение на приложение II към Директива 92/35/ЕИО на Съвета, приложение II към Директива 2000/75/ЕО на Съвета и приложение VII към Регламент (ЕО) № 882/2004 на Европейския парламент и на Съвета (Текст от значение за ЕИП. )

19.3.2018   
            
            
               BG
            
            
               Официален вестник на Европейския съюз
            
            
               L 75/18
            
         РЕГЛАМЕНТ (ЕС) 2018/415 НА КОМИСИЯТА
   от 16 март 2018 година
   за определяне на допълнителни отговорности и задачи за референтната лаборатория на Европейския съюз за африканска чума по конете и за изменение на приложение II към Директива 92/35/ЕИО на Съвета, приложение II към Директива 2000/75/ЕО на Съвета и приложение VII към Регламент (ЕО) № 882/2004 на Европейския парламент и на Съвета
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 92/35/ЕИО на Съвета от 29 април 1992 г. за определяне на правила за контрол и мерките за борба с болестта африканска чума по конете (1), и по-специално член 18 от нея,
   като взе предвид Директива 2000/75/ЕО на Съвета от 20 ноември 2000 г. за определяне на условията за борба и ликвидиране на болестта син език (2), и по-специално член 19, втора алинея от нея,
   като взе предвид Регламент (ЕО) № 882/2004 на Европейския парламент и на Съвета от 29 април 2004 г. относно официалния контрол, провеждан с цел осигуряване на проверка на съответствието със законодателството в областта на фуражите и храните и правилата за опазване здравето на животните и хуманното отношение към животните (3), и по-специално член 32, параграфи 5 и 6 от него,
   като има предвид, че:
   
               (1)
            
            
               В член 15 от Директива 92/35/ЕИО се предвижда, че референтната лаборатория на Европейския съюз за африканска чума по конете се определя в приложение II към директивата, а функциите и задълженията на тази лаборатория се изброяват в приложение III към същата директива.
            
         
               (2)
            
            
               В член 16 от Директива 2000/75/ЕО се предвижда, че референтната лаборатория на Европейския съюз за син език се определя в приложение II, част А към директивата, а функциите и задълженията на тази лаборатория се изброяват в приложение II, част Б към същата директива.
            
         
               (3)
            
            
               В член 32, параграф 2 от Регламент (ЕО) № 882/2004 се установяват отговорностите на референтните лаборатории на Европейския съюз в сектора на опазване здравето на животните. Референтните лаборатории на Европейския съюз за опазване здравето на животните и живите животни са изброени в част II от приложение VII към посочения регламент, включително референтните лаборатории на Европейския съюз за африканска чума по конете и за син език.
            
         
               (4)
            
            
               Вследствие на нотификацията от страна на Обединеното кралство съгласно член 50 от Договора за Европейския съюз лабораторията, посочена в част А от приложение II към Директива 2000/75/ЕО, трябва да прекрати функционирането си като референтна лаборатория на Европейския съюз за болестта син език.
            
         
               (5)
            
            
               С оглед на полезните взаимодействия по отношение на техническите експертни знания, лабораторния капацитет и изграждането на мрежи за сътрудничество с националните референтни лаборатории, произтичащи от генетичната и епидемиологичната свързаност на болестта африканска чума по конете и болестта син език, референтната лаборатория на Европейския съюз за африканска чума по конете, посочена в приложение II към Директива 92/35/ЕИО, следва да поеме също така отговорностите на референтната лаборатория на Европейския съюз за син език.
            
         
               (6)
            
            
               
                  Laboratorio Central de Veterinaria - Área de Sanidad Animal, Мадрид, Испания, към испанското Министерство на земеделието, риболова и храните, която действа в качеството на референтна лаборатория на Европейския съюз за африканска чума по конете, следва да продължи да изпълнява функциите и задачите си в съответствие с Директива 92/35/ЕИО, като наред с това поеме задачите на референтната лаборатория на Европейския съюз за син език, предвидени в Директива 2000/75/ЕО.
            
         
               (7)
            
            
               Освен това, вследствие на замяната на някои данни за връзка с референтната лаборатория на Европейския съюз за африканска чума по конете с данните за връзка с Laboratorio Central de Veterinaria - Área de Sanidad Animal, Мадрид, Испания, е необходимо приложение II към Директива 92/35/ЕИО да бъде съответно изменено.
            
         
               (8)
            
            
               Лабораторията, която поема отговорностите на референтна лаборатория на Европейския съюз за африканска чума по конете и син език, следва също да бъде посочена като референтна лаборатория на Европейския съюз за син език. Поради това част А от приложение II към Директива 2000/75/ЕО следва да бъде съответно изменена.
            
         
               (9)
            
            
               Приложение VII към Регламент (ЕО) № 882/2004 следва да бъде изменено, така че да съдържа позоваване на референтната лаборатория на Европейския съюз за африканска чума по конете и син език.
            
         
               (10)
            
            
               За да се избегне прекъсване на дейността на референтната лаборатория на Европейския съюз за син език и да се даде достатъчно време на новоопределената референтна лаборатория на Европейския съюз да стане напълно функционираща, е целесъобразно мерките, предвидени в настоящия регламент, да започнат да се прилагат от 1 януари 2019 г.
            
         
               (11)
            
            
               Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
            
         ПРИЕ НАСТОЯЩИЯ РЕГЛАМЕНТ:
   Член 1
   На Laboratorio Central de Veterinaria - Área de Sanidad Animal, Мадрид, Испания, се възлагат отговорностите и задачите на референтна лаборатория на Европейския съюз за африканска чума по конете и син език, установени съответно в приложение III към Директива 92/35/ЕИО и в част Б от приложение II към Директива 2000/75/ЕО.
   Член 2
   Приложение II към Директива 92/35/ЕИО се изменя в съответствие с приложение I към настоящия регламент.
   Член 3
   Част А от приложение II към Директива 2000/75/ЕО се изменя в съответствие с приложение II към настоящия регламент.
   Член 4
   Приложение VII към Регламент (ЕО) № 882/2004 се изменя в съответствие с приложение III към настоящия регламент.
   Член 5
   Настоящият регламент влиза в сила на двадесетия ден след деня на публикуването му в Официален вестник на Европейския съюз.
   
   Той се прилага от 1 януари 2019 г.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 16 март 2018 година.
      
         
            За Комисията
         
         
            Председател
         
         Jean-Claude JUNCKER
      
   
   
      (1)  ОВ L 157, 10.6.1992 г., стр. 19.
   
      (2)  ОВ L 327, 22.12.2000 г., стр. 74.
   
      (3)  ОВ L 165, 30.4.2004 г., стр. 1.
   
      ПРИЛОЖЕНИЕ I
      В приложение II към Директива 92/35/ЕИО името и данните за връзка с лабораторията се заменят със следното:
      
         
                     „Laboratorio Central de Veterinaria - Área de Sanidad Animal
                  
               
                     Ctra. M-106, P.K. 1,4
                  
               
                     28110 Algete (Madrid)
                  
               
                     ESPAÑA“.
                  
               
   
   
      ПРИЛОЖЕНИЕ II
      В част А от приложение II към Директива 2000/75/ЕО името и данните за връзка с лабораторията се заменят със следното:
      
         
                     „Laboratorio Central de Veterinaria - Área de Sanidad Animal
                  
               
                     Ctra. M-106, P.K. 1,4
                  
               
                     28110 Algete (Madrid)
                  
               
                     ESPAÑA“.
                  
               
   
   
      ПРИЛОЖЕНИЕ III
      Част II от приложение VII към Регламент (ЕО) № 882/2004 се изменя, както следва:
      
                  1)
               
               
                  точки 2 и 9 се заличават;
               
            
                  2)
               
               
                  добавя се следната точка 21:
                  „21.   Референтна лаборатория на ЕС за африканска чума по конете и син език
                  
                  
                              Laboratorio Central de Veterinaria - Área de Sanidad Animal
                           
                        
                              Ctra. M-106, P.K. 1,4
                           
                        
                              28110 Algete (Madrid)
                           
                        
                              ESPAÑA“.